stanford-oval/wikipedia huggingface dataset:
The Silver Anniversary Collection

| The Silver Anniversary Collection Whitesnake |
| --- | --- | --- |

Kokoelmalevyn tiedot
 Äänitetty : 23. kesäkuuta 1978– 5. heinäkuuta 1997
 Julkaistu: 20. toukokuuta 2003
 Formaatti: CD
 Tyylilaji: hard rock, heavy metal, glam metal, blues rock
 Levy-yhtiö: EMI
Listasijoitukset
  26. (viikko 15/2004)
Whitesnaken muut julkaisut
| Starkers in Tokyo 1998 | The Silver Anniversary Collection 2003 | Good to Be Bad 2008 |
The Silver Anniversary Collection on Whitesnaken toukokuussa 2003 julkaistu kahden CD-levyn kokoelma-albumi. Se juhlistaa yhtyeen 25-vuotista uraa ja sillä on myös laulusolisti-johtohahmo David Coverdalen soolokappaleita sekä Coverdale/Page-kokoonpanon kappaleita.
Kappaleet > CD 1

Fool for Your Loving – 4.18 (säv. David Coverdale/Bernie Marsden/Micky Moody)
Don’t Break My Heart Again – 4.04 (säv. Coverdale)
Hit an' Run – 3.23 (säv. Coverdale/Marsden/Moody)
The Time Is Right for Love – 3.28 (säv. Coverdale/Marsden/Moody)
Love Ain’t No Stranger – 4.14 (säv. Coverdale/Mel Galley)
David Coverale & Whitesnake: Too Many Tears – 5.48 (säv. Coverdale/Adrian Vandenberg)
Coverdale Page: Pride and Joy – 3.34 (säv. Coverdale/Jimmy Page)
Victim of Love – 3.35 (säv. Coverdale)
Judgement Day – 5.14 (säv. Coverdale/Vandenberg)
Is This Love – 4.43 (säv. Coverdale/John Sykes)
Coverdale Page: Take a Look at Yourself – 4.40 (säv. Coverdale/Page)
Straight for the Heart – 3.38 (säv. Coverdale/Sykes)
Now You're Gone – 4.11 (US Remix, säv. Coverdale/Vandenberg)
Looking for Love – 6.30 (säv. Coverdale/Sykes)
Sailing Ships – 4.08 (Live, säv. Coverdale/Vandenberg)
Soldier of Fortune – 3.31 (Live, säv. Ritchie Blackmore/Coverdale)
Walking in the Shadow of the Blues – 4.49 (Live, säv. Coverdale/Marsden)
Ready an' Willing – 4.51 (Live, säv. Coverdale/Jon Lord/Moody/Neil Murray/Ian Paice)
Kappaleet > CD 2

David Coverdale & Whitesnake: Into the LIGHT – 1.16 (säv. Coverdale)
Slow an' Easy – 5.49 (säv. Coverdale/Moody)
David Coverdale: She Give Me – 4.13 (säv. Coverdale)
Coverdale Page: Shake My Tree – 4.53 (säv. Coverdale/Page)
Guilty of Love – 3.25 (säv. Coverdale)
The Deeper the Love – 4.20 (säv. Coverdale/Vandenberg)
Blindman – 5.08 (säv. Coverdale)
Love to Keep You Warm – 3.46 (säv. Coverdale)
David Coverdale & Whitesnake: Love Is Blind – 5.45 (säv. Coverdale/Slick)
Ain't Gonna Cry No More – 5.51 (säv. Coverdale/Moody)
David Coverdale: Slave – 4.54 (säv. Coverdale/Slick)
Lonely Days, Lonely Nights – 3.58 (säv. Coverdale)
Give Me All Your Love – 3.29 (säv. Coverdale/Sykes)
Till the Day I Die – 4.29 (säv. Coverdale)
Ain't No Love in the Heart of the City – 5.07 (säv. Price/Walsh)
Here I Go Again '87 – 4.33 (säv. Coverdale/Marsden)
Still of the Night – 6.38 (säv. Coverdale/Sykes)
We Wish You Well – 1.34 (säv. Coverdale)
Talletusmakasiini

1899 rakennettu Turun sataman warranttimakasiini on ollut hotelli vuodesta 1986 alkaen.
Talletusmakasiini on varasto, johon pannaan säilöön ulkomailta saapuvia tavaroita niiden tullikäsittelyä varten.
Säännökset 1930-luvun Suomessa

Talletusmakasiinit olivat Suomessa yleisiä talletusmakasiineja, joilla oli oikeus antaa warrantteja.
Yleinen talletusmakasiini oli velvollinen ohjesääntönsä mukaan – ja mikäli siinä oli tilaa – ottamaan vastaan tavaroita siinä järjestyksessä kuin niitä tarjottiin. Talletusmakasiini ei saanut talletusaikana itse muuttaa niitä ehtoja, joilla tavaroita oli yleiseen talletusmakasiiniin pantu. Talletusmakasiinia oli kielletty antamasta lainoja, joista sinne pannut tavarat olivat vakuutena, eli toisin sanoen yleinen talletusmakasiini ei saanut harjoittaa panttilainausliiketoimintaa. Talletusmakasiini ei myöskään saanut käydä kauppaa siellä olevilla tavaroilla.
Tavara, joka uskottiin yleisen talletusmakasiinin haltuun, oli talletettava siten, että talteenpanija saattoi saada takaisin sen, mitä hän oli makasiiniin talteen pannut (varsinainen talletus), jollei makasiini ollut johonkin määrättyyn tavaralajiin nähden pidättänyt itselleen oikeutta antaa tallettajalle joko tallelle pantua tavaraa tai toista yhtä hyvää sen sijasta (epävarsinainen talletus). Tässä tapauksessa talteen voitiin panna yhdessä eri tallettajien samanlaatuisia tavaroita niin, että tavarat sekoittuivat keskenään. (Esimerkkinä sekoittuvasta tavarasta on vilja.)
Yleinen talletusmakasiini ei ollut velvollinen antamaan sinne talteenpantua tavaraa ulos ennen kuin kaikki tavaran tallettamisesta ja hoidosta aiheutuneet kustannukset oli täysimääräisesti maksettu, vaikka tavaran tallettaja olisi mennyt konkurssiin.
Säännökset 1930-luvun Suomessa > Talletusmakasiinin perustaminen

Yleisen talletusmakasiinin oli oikeutettu perustamaan kaupunki tai maalaiskunta, laillisesti syntynyt suomalainen yhtiö sekä sellainen yksityinen henkilö, joka oli oikeutettu harjoittamaan elinkeinoa Suomessa. Makasiinin perustamiseen vaadittiin kuitenkin erityinen lupa, jota haettiin valtioneuvostolta.
Hakemuksen liitteeksi oli liitettävä ehdotus laitoksen ohjesäännöksi ja tämän ehdotuksen tuli sisältää ilmoitus seuraavista asioista:
Säännökset 1930-luvun Suomessa > Warrantti

Se, joka oli pannut tavaran yleiseen talletusmakasiiniin, oli oikeutettu laitokselta saamaan siitä talletustodistuksen ja warrantin, jotka talletusmakasiinin oli annettava toisiinsa yhdistettyinä, mutta kuitenkin sillä tavalla, että nämä voitiin ottaa erilleen toisistaan.
Tallboy

Tallboy
Tallboy oli toisen maailmansodan aikainen 5 443 kilon järeä panssaripommi, jonka suunnitteli brittiläinen Barnes Wallis. Englanninkielessä pommityypistä on käytetty nimeä Earthquake bomb, maanjäristyspommi.
Pommin alkuperä

Barnes Wallis oli esittänyt muistiossa 1940 ajatuksen voimakkaasta pommista, joka pudotettaisiin tarkasti kohteeseensa. Lopullisen ideansa pommin toimintaperiaatteesta hän sai v:n 1935 artikkelista, jossa käsiteltiin Waterloon sillan betonipaalujen hajoamista. Syyksi oli todettu sillan rakennustyössä käytetyt juntat, joiden aiheuttamat sysäysaallot hajottivat paalut aaltojen heijastuessa takaisin kohtaamatta vastusta juntan noustessa.
Wallis laski alustavasti vaikutukseen tarvittavan 10 000 kg:n pommin josta 7 000 kg olisi räjähdettä. Pommi pudotettaisiin 12 000 metrin korkeudesta. Pommin tuli olla virtaviivainen jolloin se saavuttaisi nopeuden 1 560 km/t (450 m/sek) mikä oli yli äänen nopeuden. Tällä nopeudella pommi tunkeutuisi maahan noin 40 metrin syvyyteen. Tarkasteltuaan laskelmiaan hän totesi, että osuman ei tarvitsisi olla ehdottoman tarkka sysäysaaltojen sekä räjähdyksen aiheuttaman onkalon yhteisvaikutuksen ansiosta, mikä romahduttaisi perustukset.
Pommi vaatisi myös uuden, suorituskykyisen lentokoneen suunnittelemisen.
Wallis esitteli suunnitelmansa useille ilmailualan ministeriöille sekä ilmailuministeri Lordi Beaverbrookille. Kiinnostus oli laimeata ja Beaverbrook huolestui pommin raaka-aine - ja tuotantokustannuksista ja asetti ne ehdoksi tuotannolle. Wallisilla oli valmiina suunnitelmat pienemmistä pommeista, joita olemassa olevat tai pian palvelukseen tulevat tyypit voisivat kuljettaa.
Hanke etenee

Wallis laati suunnitelmistaan tiivistelmän ja lähetti siitä kopioita tiedeyhteisöön, poliitikoille ja puolustusvoimiin. Eversti Winterbotham kiinnostui suunnitelmasta ja esitteli sen lentokonetuotantoministeriön neuvonantajalle Sir Henry Tizardille. Hän ymmärsi suunnitelman matemaattiset perusteet ja vakuuttui siitä tavattuaan Wallisin. Tämä johti lopulta Operaatio Chastiseen, minkä onnistuminen vaikutti ratkaisevasti Wallisin ideoiden hyväksymiseen.
Pommin toimintatapa vaati kuorelta ja pommin sytyttimeltä erityistä kestävyyttä. Kuoren valmistamiseksi kehitettiin uusia valu- ja koneistusmenetelmiä. Pommia varten oli suunniteltava maakuljetusvälineet sekä nostovälineistö minkä lisäksi itse lentokoneita oli muunnettava. Lisäksi tukikohdan kiitotien oli sovelluttava erityisen raskaasti kuormatuille pommittajille. Operaatio Chastisen suorittaneesta laivueesta muodostettiin tarkkuuspommitusten erikoisyksikkö, joka harjoitteli erilaisia menetelmiä tekemiensä hyökkäysten toteuttamiseksi. Laivue sai käyttöönsä uuden gyroskooppiin perustuvan, tuohon aikaan ennen kokemattoman tarkan pommitähtäimen. Lisäksi kehitettiin erilaisia maalinmerkintä- ja opaskoneiden käyttömenetelmiä. Laivueen konetyyppinä oli Avro Lancaster, joita oli tarvittaessa muunnettu tehtävän mukaisesti.
Pommin käyttö

Pommin nopeus ylitti äänen nopeuden. Lähestyessään sitä nopeasti kasvava ilmanvastus teki pommin epävakaaksi ja epätarkaksi. Osa pommin siivekkeistä suunnattiin siten, että se alkoi pyöriä pituusakselinsa ympäri. Kiihtyvä pyörimisliike vakautti pommin kuten luodin.
Kokeissa massalla täytetty pommi tunkeutui 6 000 metrin korkeudesta pudotettuna 27 metrin syvyyteen. Tämän todettiin riittävän toivotun vaikutuksen aikaansammiseksi lasketun 12 000 metrin sijaan. Ensimmäinen massan sijasta räjähteellä täytetty pudotettu pommi aiheutti 25 x 30 metrin kuopan. Tarpeelliseksi korkeudeksi arvioitiin 5 500 metriä, jotta pommi keräisi tarvittavan nopeuden.
Ase oli erityisen tehokas betonirakenteisia maaleja vastaan. Sitä käytettiin muun muassa sukellusvenebunkkereiden, siltojen ja keskeneräiseksi jääneen V3-kostoaseen asemien tuhoamiseen. Tunnetuin yksittäinen hyökkäys on taistelulaiva Tirpitzin tuhoaminen ankkuripaikalleen.
Pommin käyttäminen oli vaativaa sekä koneelle että miehistölle. Pommin paino rasitti rakenteita ja kuljetus vaati moottoreihin suuret tehoasetukset. Pommin irrotessa kone kirjaimellisesti hypähti ylöspäin ja saattoi lähteä nousuun jopa 1 000 jalan (noin 300 metrin) minuuttinopeudella. Nopea ilmanpaineen muutos saattoi aiheuttaa kipua tärykalvoissa tai jopa niiden rikkoutumisen sekä vatsaoireita.
Pommista kehitettiin vielä 9,98 tonnin Grand Slam -niminen versio.
Tervetuloa jouluun

| Tervetuloa jouluun Kohu-63 |
| --- | --- | --- |

EP-levyn tiedot
 Julkaistu: 1989
 Formaatti: 7” vinyyli
 Tyylilaji: hardcore punk
 Levy-yhtiö: Wotan
Kohu-63:n muut julkaisut
| Hyppää ruutuun (EP)  | Tervetuloa jouluun 1989 | Hullabaloo 1990 (EP) 1990 |
Tervetuloa jouluun on hardcore punk -yhtye Kohu-63:n EP-levy, joka julkaistiin vuonna 1989 levymerkillä Wotan Records.
Kappaleet > A-puoli

Tervetuloa jouluun – 4.48
Kappaleet > B-puoli

Ottakaa joulupukki kiinni – 2.54
Kokoonpano

Lättä – laulu
Lindström – kitara
Enqvist – basso
Poko – rummut
Aiheesta muualla

Tervetuloa jouluun finnmusic.net -sivustolla
Kohu-63
| --- | --- |
Studioalbumit:   Lisää verta historiaan  Korkeapaineistettu hullujenhuone  Kaikuja orjamarkkinoilta 
EP:t:   Pelimannimusaa  Valtaa ei loistoa  3 vuotta myöhemmin  Hyppää ruutuun  Tervetuloa jouluun  Hullabaloo 1990  Viimeinen myyntipäivä  Neljällä vuosikymmenellä, kahdella vuosituhannella (Eli yhä tätä samaa paskaa)  Maailmanlopun blues 
Kokoelmat:   Merry Christmas, Vladimir (Singles 1989–91)  Greatest Shits  Sotaa 81/82  Levytykset 81–86 
Split-albumit:   Uusi maailma / Life sucks!  Kohu-63 / Red with Anger  Kohu-63 / Akupunktio  Löysäläisen laulu / Laulu laakson kukista
Teatteri Avoimet Ovet

Teatteri Avoimet Ovet on näyttelijä ja pukusuunnittelija Liisi Tandefeltin perustama teatteri, joka toimi 1994 alkaen kiertuetoiminnan järjestäjänä ja vuodesta 1997 ammattiteatterina, nykyisin Helsingin Erottajalla. Sillä on viisi vakituista työntekijää, vuosittain noin 125 esitystä ja yli 10 000 katsojaa. Tandefelt toimi Avoimien Ovien johtajana vuoteen 2003. Tandefeltin jälkeen teatteria johti vuosina 2004–2019 Heini Tola.. Elokuusta 2019 lähtien teatterinjohtajana on toiminut Hanna Kirjavainen .
Tandefelt perusti Avoimet Ovet vuonna 1994 hoitamaan 1970-luvulla alkanutta sekä ulkomaille että kotimaahan suuntautunutta kiertuetoimintaansa. Tandefelt löysi vuonna 1997 teatterin tiloiksi entisen pankkikonttorin Töölöstä, Museokadun ja Cygnaeuksenkadun kulmasta. Esitystoiminta alkoi siellä seuraavana vuonna. Vuonna 2013 teatteri joutui muuttamaan Museokadulta uusiin toimitiloihin, jotka löytyivät kaupungin sydämestä Erottajankadulta, entisestä Diana-auditoriosta.
Teatterin esikuvina toimivat eurooppalaiset kahvilateatterit ja kulttuuriklubit. Ohjelmistossa oli aluksi vahva painotus klassiseen musiikkiin ja kirjallisuuteen, erityisesti runouteen. Heini Tolan johtajakaudella (2004–2019) toiminnan perustana olivat suomalaiset draamatekstit. Teatterin omista tuotannoista tehdään kaksi ensi-iltaa vuodessa ja näistä molemmista on noin kolmisenkymmentä näytöstä. Niiden lisäksi toimitiloissa järjestetään vierailunäytäntöjä sekä musiikkivierailuja, runoiltoja ja keskustelutilaisuuksia. Teatterin omien tuotantojen pelkistetty, mutta kekseliäs teatteriestetiikka on muodostunut jo käsitteeksi.
Helsingin kulttuuripääkaupunkivuonna 2000 Teatteri Avoimet Ovet sai Vuoden esteettinen teko -palkinnon ja vuonna 2009 Vuoden Teatteri -palkinnon. Vuonna 2012 teatterinjohtaja Heini Tola sai Minna Canthin seuran kulttuuripalkinnon.
Teatteri Avoimet Ovet on tuottanut useita suosittuja näytelmiä, muun muassa Muista minut (2013) Pala palalta pois (2015) ja Erottaja 1917–18 (2017).
Teatterin toimintaa ovat vuosien varrella tukeneet Helsingin kulttuurikeskus, Suomen opetus- ja kulttuuriministeriö sekä teatterin oma kannatusyhdistys.
Aiheesta muualla

Teatterin verkkosivusto
Tasokuvio

Tasokuvio on kaksiulotteinen, äärellinen, suljettu, viivan kaksiulotteiseen pintaan rajaama kappale. Tasokuvio myös pysyy tasokuviona, vaikka se ”kaartuilisi” useammassa ulottuvuudessa. Kaksiulotteisuus ratkaisee. Kuitenkaan esimerkiksi suoran halkaiseman tason kaksi eri puoliskoa eivät ole avaruuskappaleita, sillä ne eivät ole suljettuja. Sääntönä voi pitää myös sitä, että tasokuvion pinta-alan voi aina, ainakin teoriassa, laskea.
Tasokuvioita ovat ainakin ympyrät, kolmiot, neliöt, monikulmiot ja avaruuskappaleiden pinnat.
Tappava ase 4

| Tappava ase 4> Lethal Weapon 4 |
| --- | --- |
 Elokuvan virallinen juliste.
Ohjaaja:  Richard Donner
Käsikirjoittaja:   Channing Gibson  Jonathan Lemkin  Alfred Gough  Miles Millar 
Tuottaja:  Richard Donner   Joel Silver
Säveltäjä:   Michael Kamen  Eric Clapton  David Sanborn 
Kuvaaja:  Andrzej Bartkowiak
Leikkaaja:  Frank J. Urioste   Dallas Puett
Pääosat:   Mel Gibson  Danny Glover  Joe Pesci  Rene Russo  Chris Rock  Jet Li 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Pictures  Silver Pictures  Doshudo Productions 
Levittäjä:  InterCom Netflix
Ensi-ilta:   1998-07-1010. heinäkuuta 1998 (Yhdysvallat)  1998-07-3131. heinäkuuta 1998 (Suomi)  
Kesto:  127 minuuttia
Alkuperäiskieli:  englanti
Budjetti:  140 000 000 dollaria
Tuotto:  285 444 603 dollaria
Edeltäjä:  Tappava ase 3
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Tappava ase 4 (engl. Lethal Weapon 4) on vuonna 1998 ensi-iltansa saanut toimintaelokuva. Elokuvan ohjasi Richard Donner ja pääosissa ovat Mel Gibson sekä Danny Glover.
Juoni

Elokuva kertoo poliisikaksikosta Martin Riggsistä ja Roger Murtaughista, jotka ovat kiinalaisen rikollisjärjestön Triadin jäjillä. Jäljet johtavat heidät Los Angelesin Chinatowniin. Triadit harrastavat orjakauppaa, rahan väärentämistä sekä murhia, ja heillä on johtajanaan taistelulajeja omaava Wah Sing Ku. Riggs ja Murtaugh perheineen joutuvat tappolistalle paljastettuaan Triadin toimet.
Kun Triadit tekevät ihmisvaihtokaupat rakennustyömaalla, Riggs ja Murtaugh saapuvat paikalle muiden poliisien kanssa paljastamaan heidät rahanväärennöksestä. Pian alkaa tulitaistelu, jossa Wah Sing Kun veli saa surmansa Murtaughin luodista. Kaksikko seuraa Sing Kuta, jonka kanssa he käyvät loppukamppailun. Murtaugh iskee terävällä esineellä Sing Kun vatsaan, kun hän potkii Murtaughin tajuttomaksi. Riggs onnistuu kuitenkin ampumaan Sing Kun kuolleeksi. Lattia sortuu Riggsin alla ja vetää hänet veteen, mutta tajuihinsa palannut Murtaugh pelastaa hukkumaisillaan olevan Riggsin viime hetkellä.
Rooleissa

| 0 | 1 | 2 |
| --- | --- | --- |
|  Mel Gibson  | … |  Martin Riggs   |
|  Danny Glover  | … |  Roger Murtaugh   |
|  Joe Pesci  | … |  Leo Getz   |
|  Rene Russo  | … |  Lorna Cole   |
|  Chris Rock  | … |  Lee Butters   |
|  Jet Li  | … |  Wah Sing Ku   |
Aiheesta muualla

Leffatykin arvostelu
Thebalaisten aarrekammio

| Thebalaisten aarrekammio |
| --- | --- |
 Thebalaisten aarrekammion raunioita.
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Koordinaatit:  38°28′53″N, 22°30′04.4″E
Rakennustyyppi:  aarrekammio
Valmistumisvuosi:  n. 371–300 eaa.
Tyylisuunta:  doorilainen
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Thebalaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Aarrekammion rakensivat Theban kaupungin asukkaat klassisella kaudella, todennäköisesti vuoden 371 eaa. Leuktran taistelun jälkeen. Aarrekammio sijaitsi Apollonin pyhäkköalueen lounaiskulmassa lähellä Boiotialaisten aarrekammiota. Se oli tehty kalkkikivestä ja edusti doorilaista tyyliä. Rakennus muistutti pientä astylos-temppeliä, ja sen sisällä olivat pronaos ja cella. Cella avautui itään päin ja sen länsiseinässä oli ikkuna. Rakennuksen koko oli noin 12,3 × 7,2 metriä, ja se oli rakennettu kaksiportaiselle krepidomalle.
Rakennuksen ulkoseinän yläosaa kiersi doorilainen valkoisesta marmorista tehty friisi, jossa vuorottelivat metoopit ja triglyfit. Nykyaikaan rakennuksesta on säilynyt vain vähän.
Kirjallisuutta

Audiat, Jean: Fouilles de Delphes. 2, Topographie et architecture : Le trésor de Thèbes.  (Relevés et dessins, Nide 2)  De Boccard, 1933.
Aiheesta muualla

Kuvia tai muita tiedostoja aiheesta Thebalaisten aarrekammio Wikimedia Commonsissa
Theunis van Schalkwyk

| Mitalit> Maa:   Etelä-Afrikka.Miesten nyrkkeily. Olympialaiset  | Mitalit> Maa:   Etelä-Afrikka.Miesten nyrkkeily. Olympialaiset  | Mitalit> Maa:   Etelä-Afrikka.Miesten nyrkkeily. Olympialaiset  | Maa:   Etelä-Afrikka> Miesten nyrkkeily. |
| --- | --- | --- | --- |
|  Hopeaa | Helsinki 1952 | 71 kg |  |
Theunis Jacobus van Schalkwyk (14. syyskuuta 1929 Krugersdorp, Etelä-Afrikan dominio, Brittiläinen imperiumi – 27. elokuuta 2005 Roodepoort) oli eteläafrikkalainen nyrkkeilijä ja olympiamitalisti.
Van Schalkwyk saavutti 71 kilogramman painoluokassa olympiahopeaa Helsingissä 1952 hävittyään loppuottelussa Unkarin László Pappille.
Theban nekropoli

Theban nekropoli temppeleineen ja hautausmaineen. Pohjoinen on kartassa oikealla, länsi ylhäällä. Ylhäällä oikealla on Kuninkaiden laakso ja vasemmalla Kuningattarien laakso. Alhaalla vihreällä viljelysmaita, ylhäällä ruskealla vuoria.
Theban nekropoli on muinaisen Egyptin aikainen nekropoli eli suuri hautausmaa, joka sijaitsee Niilin länsirannalla Thebaa eli nykyistä Luxoria vastapäätä.
Nekropoliin kuuluu kuninkaallisia hautoja ja kuolintemppeleitä sekä Egyptin hallitsijoiden palvelijoiden kuten pappien, sotilaiden, käsityöläisten ja työväen asuntoja. Kuolintemppeleistä suurin osa on lähes täysin tuhoutunut. Temppeleistä tärkeimpiä ovat Hatšepsutin temppeli, lähes kadonnut Amenhotep III:n temppeli, osittain säilynyt Seti I:n temppeli, sekä Medinet Habun alueen raunioitunut Ramses II:n temppeli eli Ramesseum sekä kaikkein eteläisin ja uusin kuolintemppeli, Ramses III:n temppeli. Sen eteläpuolella on Amenhotep III:n mahtavan palatsin rauniot. Viisi kilometriä joesta länteen sijaitseville kukkuloille on kaivettu ylhäisön hautoja 18., 19. ja 20. dynastian ajalta.
Kauempana lännessä ovat Kuninkaiden laakso ja Kuningattarien laakso, joihin haudattiin kuninkaita ja muita ylhäisön edustajia.
Kohteita

Theban nekropoli etelästä kuvattuna
Hatšepsutin temppeli
Ramesseumin rauniot
El-Khokhan hautausmaa
Sheikh Abd el-Qurnan hautausmaa
Sisäänkäynti hautaan KV19 Kuninkaiden laaksossa
Aiheesta muualla

Kuvia tai muita tiedostoja aiheesta Theban nekropoli Wikimedia Commonsissa
Theudigisel

| Theudigisel |
| --- | --- |
 
Visigoottien kuningas
Valtakausi:  548– 549
Edeltäjä:  Theudis
Seuraaja:  Agila I

Syntynyt:  500
Kuollut:  549
Uskonto:  areiolaisuus
Theudigisel tai Teudigisel oli visigoottien kuningas vuosina 548–549. Hän oli alun perin kenraali, joka löi frankit Zaragozassa vuonna 541. Hänet valittiin kuninkaaksi sen jälkeen, kun hänen edeltäjänsä Theudis oli surmattu. Theudigisel hallitsi vain noin vuoden verran, kunnes hänet murhattiin juhlissa Sevillassa.
Tieteellisen kehityksen konsepti

Tieteellisen kehityksen konsepti (yksink.: 科学发展观, pinyin: kēxué fāzhǎn guān), suomennettu myös tieteellinen näkemys kehitykseen tai tieteellinen kehitysote, on osa Kiinan kommunistisen puolueen virallista ideologiaa. Tieteellisen kehityksen konsepti oli harmonisen sosialistisen yhteiskunnan ohella KKP:n pääsihteerinä 2002–2012 toimineen Hu Jintaon politiikan ydinkäsitteitä.
Puolueen oppihistoriassa tieteellisen kehityksen konsepti asettuu jatkumoon marxismi-leninismin, Mao Zedongin ajattelun, Deng Xiaopingin teorian sekä Jiang Zeminin kolmen edustuksen kanssa.
Sisällöllisesti tieteellisen kehityksen konsepti on suurpiirteinen. Hu määritteli tieteellinen kehityksen lähtökohdaksi ihmiskeskeisyyden sekä kokonaisvaltaisen ja kestävän kehityksen. Hu viljeli tieteellisen kehityksen käsitettä puheissaan ahkerasti ja kehotti puoluekaadereita mm. tasoittamaan tuloeroja ja alueellisia eroja, ratkaisemaan ympäristönsuojeluun liittyviä ongelmia sekä vähentämään talouskasvun riippuvuutta halvasta työvoimasta ja resursseista.
Hu pyrki lisäämään lisäämään puolueen kannatusta maan talousuudistuksista vähiten hyötyneiden parissa. Siinä missä Deng oli luonut taloukasvua ja Jiang oli avannut puolueen ovet keskiluokalle ja rikkaille, Hu pyrki tuomaan puolueen yhteiskunnan kehityksestä pudonneiden luo. Puolueen valta-asemaa kansan parissa uhkasivat erityisesti taloudellinen epätasa-arvo, ympäristön saastuminen sekä korruptio.[lähde? ]
The World Will Fall Soon and We All Will Die

| The World Will Fall Soon and We All Will Die Antigama, Third Degree & Herman Rarebell |
| --- | --- | --- |

Split-albumin tiedot
 Julkaistu: 9. heinäkuuta 2004
 Tyylilaji: grindcore
 Kesto: 26.45
 Levy-yhtiö: Selfmadegod Records
Antigaman muut julkaisut
| Discomfort 2004 | The World Will Fall Soon and We All Will Die 2004 | Radiation Sickness / Thirteen Stabwounds 2005 |
Third Degreen muut julkaisut
| Bad Luck? / The Loneliness Kills! 2004 | The World Will Fall Soon and We All Will Die 2004 | Outstay 2005 |
The World Will Fall Soon and We All Will Die on kolmen puolalaisen grindcore-yhtyeen Antigaman, Third Degreen ja Herman Rarebellin split-albumi, joka on julkaistu vuonna 2004.
Kappaleet

Inperfection – 1.24
Search – 2.02
Questions – 2.30
In a Room with Blue Walls – 1.46
Repeatedness – 1.26
Snuffbabe – 2.23
Badpans – 1.27
The Tolerance – 1.53
Awareness – 1.39
Fill the Rest Yourself – 1.50
Herman Rarebell – 1.02
The Dreams of Gunther von Hagen – 0.41
Aftermath – 1.11
Eyehatepope – 0.49
Flick Dich Selbst – 1.02
Iron Snake – 1.24
Mutual Trust – 2.16 (Defecation cover)
Aiheesta muualla

The World Will Fall Soon and We All Will Die Discogsissa. (englanniksi)
Albumi The World Will Fall Soon and We All Will Die Encyclopaedia Metallum -sivustolla (englanniksi)
Takadanobaba

Sakae-dōri-ostoskatu
Takadanobaba
Takadanobaba (jap. 高田馬場) on Tokion kaupunginosa Shinjukun erillisalueella. Se sijaitsee erillisalueen luoteisosassa Shinjukun ja Ikebukuron liikekeskusten puolivälissä. Kaupunginosa on rakentunut vilkkaan Takadanobaban rautatieaseman ympärille. Aseman ympäristössä on liikerakennuksia, muualla pääosin asuinkortteleita mutta Kandajoen varrella myös teollisuutta. Erityisesti Wasedan yliopiston läheisyyden ansiosta Takadanobaba tunnetaan opiskelijakaupunginosana.
Takadanobaban kaupunginosan pinta-ala on 0,86 neliökilometriä. Se jakautuu neljään osa-alueeseen, jotka on numeroitu Takadanobaba 1-chōme–Takadanobaba 4-chōme. Niissä on yhteensä 18 804 asukasta (joulukuussa 2022). Kaupunginosan väestötiheys on siten noin 21 900 asukasta neliökilometrillä.